
                Тақырыбы: Домбырада ойнауды тез үйрену тәсілі
 Музыкалық аспаптарда оның ішінде домбырада ойнауды үйренудің әдетте үш түрі бар. Біріншісі – дәстүрлі құймақұлақтық тәсіл, есту қабілеті арқылы. Бұл адамның музыкалық қабілетінің жақсы деңгейде болуын талап етеді. Екіншісі – халықаралық нота арқылы. Ол көп оқып – үйренуді, арнайы теориялық дайындықты қажет етеді. Үшіншісі – сандық тәсіл. Бұл аспап меңгерудің шығыс елдерінде, атап айтқанда, Үнді, Қытай, Жапон халықтарында кең қолданыс тапқан түрі. Біз соңғы тәсіл туралы азды- кем сөз қозғамақпыз.

         Оқушы домбырада ойнағанда, бір саусақтарымен пернені басады, екінші қолдың саусақтарымен ішектерді қағады. Басатын қолды бас бармақ және 1,2,3,4 – саусақтары белгілейді.. Ал, екінші қолдың қағысы бастапқыда  сұқ саусақпен төмен, бас бармақпен жоғары қағылады.. Әдетте, кейбіреулер пернені тек 1-ші және 2-ші саусақпен басады,  3-ші ,4-ші саусақпен үнемі домбыра мойынының таза жағына бүгіп алады. Бұл сағақтан сағаққа жылжып, қашық пернелерге дөп басуды талап ететін күй қайырымдарын орындауда қиындық келтіреді. Ол қиындықтан құтылу үшін бас бармақ ішектің домбыра мойынының жанына баяу және қысқа (сегіздік және он алтылық нота) деген түрлері болады.

         Мысалы әндерді ойнағанда 1-ішектің пернелерін басу, ал 2-ші (жоғары) ішектің пернелерін баспай, ашық тіреп, төрт саусақты тізіліп түгел қимылдатып үйрену керек.  Мәселен, шайтан тиекке жақын тұрған пернені санамай, «түрікпен перне» деп атайды. Қазақ ән-күйлерінің көбінде ол мүлде пайдаланылмайды, сондықтан біз оны шартты түрде  «х» деп белгіледік.  Ал, одан кейін тағылған пернені «бірінші» (1) немесе «бас» перне деп атап, сандық темппен таңбалап көрсетуді содан бастадық.Өйткені, ән-күйдің көбісі осы пернеден басталатыны белгілі. Бұрынғы домбыраларда 9-дан14 пернеге дейін болған, ал қазіргі кезде оған 19 перне тағылып жүр.

          Оң қолдың ішекті қағуға ыңғайлы сұқ саусаққа бас бармағы жақын тұрып, қалған үшеуі жартылай бүгулі болады да, алақан домбыра қақпағына қарата ұсталады. Осы қалпында білезік буынын сәл бүге, сұқ саусақпен немесе бас бармақпен ішектерді серпе қозғап, үн шығару әрекеті «қағыс»деп аталады. Қағыс қозғалыс бағытына қарай төмен және жоғары қағыс болып бөлінеді.Қағыс түрлері ноталық жүйеде де, сандық жүйе бойынша үйрету тәсілінде де былайша белгіленеді.

ІІ – төменгі бағыттағы қағыс

         У – жоғары бағыттағы қағыс

       Домбырада көп қолданылатын түрі – ІІ – У – алма –кезек қағыс.

       Сандық жүйе бойынша домбыра үйрену қағысқа қол жаттықтырудан басталады.Пернені баспай тұрып, ашық ішекті төмен-жоғары қағып көріңіз. Солай бірнеше қайталау керек.

      Содан соң, 1-ішекте (астыңғы ішекті солай атаймыз) бастаған жөн.Осы 1- ішектегі 1-пернені сұқ саусақпен басып тұрып, үстіңгі ашық ішекпен қоса 4рет төмен – жоғары қағамыз да, шынашақпен (4-саусақ) 4-пернеге келіп, оны да алма-кезек 4 рет қағып, қол жаттықтыра береміз.

     Қол жаттықтырған соң перненің реттік санын, қағыстың жоғары – төмендігін, ұзын – қысқаллығын, т.б белгілеген шартты таңбаларды зерделей отырып, алғашқы әуенде өз бетімізше тартып шығуға кірісеміз.Ол үшін мына таңбаларға тағы бір назар салыңыз:

      Көлденең сызықтың үстіндегі сандар бірінші (яғни,астыңғы) ішектегі, ал сызықтың төменгі жағындағы сандар екінші (жоғары) ішектегі қай пернені қай саусақпен басу керектігін көрсетеді.Егер де цифр мен таңбалау жүйесінің төменгі не жоғарғы бөлігінде «О» саны тұрса, ол ішектегі  пернелер басылмайды, ашық күйінде қағылады.

      Перне сандарының үстіндегі таңбалардың, яғни ІІ белгісі ішектегі төменгі бағытқа қарап,, У – жоғары қарай қағуды көрсететінін айттық.Ал, кішкентай сандар саусақтардың қай саусақпен пернені басатынын көрсетеді. Бұл қағыстардың ұзын (ширектік нота) ( «О») қалдыру арқылы алма-кезек қағыспен орындалады. 6-пернені шынашақпен (4-саусақ) басып тұрып, 2рет (ІІ,У), (1-ші) саусақпен 3-пернені басып, 2рет (ІІ,У) қағамыз. Содан соң 4-пернені ортаңғы (2-ші) саусақпен басып, 2рет (ІІ,У), 1-пернені сұқ  саусақпен басып, 2рет (ІІ,У)қағамыз.

      Ашық қос ішекті төмен (ІІ) қағып, жоғары (У) қағыста 1-пернені сұқ саусақпен басамыз. Содан соң сұқ саусақты 3-пернеге жылжытып, төмен қарай (ІІ), ортаңғы саусақпен 4-пернені басып жоғары қарай (У) қағу керек. Келесі үш қағыс (төмен,жоғары төмен) шынашақпен 6-пернені басып отырып орындалады.  Бұдан кейін сәл тыныс алу керек.

      Әннің жоғырыдағы жаттығулардағы екі бөлімін қосып, тұтас күйінде орындап үйреніңіз. 
